Nå kan du kjøpe datamaskiner for bitcoins

Dell åpner for å bruke bitcoins som betaling på deres online-butikk.

POPULÆRE: Bitcoin var lenge populært blant kriminelle fordi du kunne kjøpe ulovlige produkter uten å etterlate deg spor. Når er bitcoin imidlertid brukt av alle typer mennesker. Vis mer byoutline Karen Bleier

Publisert: Oppdatert: 20. juli 2014 15:35 , Publisert: 20. juli 2014 11:15

- Dells nettbutikk blir nå den største nettbutikken i verden som godtar bitcoins som betalingsmiddel, skrev Dell-gründer Michael Dell på Twitter fredag kveld.



Selskapet bekrefter dermed at du nå kan kjøpe Dell-maskiner for bitcoinsene dine.



Ifølge CNBC vil betalingene med bitcoin gå gjennom betalingssystemet «Coinbase», men også kjøpere uten konto hos dette betalingsselskapet vil få muligheten til å handle for den populære virtuelle valutaen.



Ikke alene

Dell er ikke det eneste selskapet som har åpnet for bitcoinbetalinger. Også reisebyrået Expedia, og elektronikkjeden Overstock.com tillater dette, skriver CNBC.

Torsdag annonserte den amerikanske staten New York at de nå vil innføre restriksjoner på bitcoin-bruk for å sikre at brukere ikke blir svindlet.



Flere land har også innført skatt på den populære nettvalutaen i løpet av det siste året. Norge er blant disse landene.



Opp og ned

Bitcoin ble laget i 2009 av Satoshi Nakamoto og har siden da blitt populær i hele verden. Valutaen er basert på en mengde koder som genereres i et dataprogram.



Ingen vet hvem som bak navnet Satoshi Nakamoto.



I fjor høst nådde valutaen en rekordverdi på nesten 2000 dollar per bitcoin. Siden da har verdien av den virtuelle valutaen stabilisert seg på mellom 400 og 600 dollar per bitcoin.



Valutaen fikk en skikkelig nedtur da kinesiske myndigheter i fjor besluttet at det var ulovlig å bruke bitcoin som betalingsmiddel i landet. Siden da har imidlertid flere land tatt bitcoin inn i varmen, og i Canada finnes det også egne minibanker for den virtuelle valutaen.



Les også:

50 Cent vil ha dine BitcoinsSnart kan du kjøpe Bitcoin via PaypalBitcoins mørke bror stiger raskt i verdiBitcoin-børsen «Mt. Gox» begjærer seg konkursBitcoin ikke lenger lønnsomt